钦定古今图书集成/明伦汇编/氏族典/第077卷 > 《滕县志》 > 吴芮
## 钦定古今图书集成/明伦汇编/氏族典/第077卷 > 《滕县志》 > 吴芮

按《汉书吴芮传》：“芮，秦时番阳令也，甚得江湖间民心，
号曰番君。天下之叛秦也，芮率越人举兵以应诸侯。
沛公攻南阳，遇芮之将梅𫓶，与偕攻析郦。项羽以芮
率百越佐诸侯，从入关，立芮为衡山王，都邾。项籍死，
上以𫓶从入关德芮，徙为长沙王，都临湘。一年薨，谥
曰文王。”